recursal/SuperWikiNEXT-32B huggingface dataset:
**Hendrik Anthony «Hans» Kramers** (fødd 2. februar 1894 i Rotterdam, død 24. april 1952 i Oegstgeest) var ein nederlandsk fysikar. Den 25. oktober 1920 gifta han seg med Anna Petersen som han fekk tre døtrer og ein son saman med.

Kramers fullførte den vidaregåande opplæringa si i Rotterdam i 1912, og studerte deretter matematikk og fysikk ved universitetet i Leiden, der han fekk ein mastergrad i 1916. Kramers ynskte å innhente røynsler frå utlandet i løpet av doktorgradsarbeidet sitt, men det første valet hans av rettleier, Max Born i Göttingen, var ikkje tilgjengeleg på grunn av første verdskrigen. Difor reiste han til København med skip og Kramers gjorde mesteparten av doktorgradsarbeidet sitt der, men han fekk den formelle doktorgraden sin i Leiden, den 8. mai 1919.

Kramers var tilsett som førsteamanuensis ved Universitetet i København fram til han forlét Danmark i 1926 og returnerte til Nederland. Han byrja som professor i teoretisk fysikk ved Universitetet i Utrecht, der han blant anna var professor for Tjalling Koopmans. Frå 1931 og fram til han døydde heldt han ei stilling ved Delft University of Technology. Kramers var ein av grunnleggjarane av Mathematisch Centrum i Amsterdam. Han vart tildelt Lorentzmedaljen i 1947.

Kjelder
-------

* *Denne artikkelen bygger på «Hendrik A. Kramers» frå Wikipedia på bokmål, den 22. februar 2013.*
	+ *Wikipedia på bokmål oppgav desse kjeldene:*
		- J.M. Romein, *Hendrik Anthony Kramers*, i: *Jaarboek van de Maatschappij der Nederlandse Letterkunde te Leiden, 1951–1953*, s. 83–91.

Bakgrunnsstoff
--------------

 Wikimedia Commons har multimedia som gjeld: **Hendrik Anthony Kramers**

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* BPN

 |
Hengshui (gul) i Hebei
Rådhuset i Hengshui
**Hengshui** (kinesisk: 衡水; pinyin: *Héngshuǐ*) er eit byprefektur i provinsen Hebei i Kina. Prefekturet, som i søraust grensar til provinsen Shandong, har eit areal på 8 815 km² og 4 340 773 innbyggjarar i 2010. 460 240 menneske budde i sjølve byen.

Byprefekturet Hengshui omfattar eitt distrikt (区 *qū*), to byfylke (市 *shì*) og åtte fylke (县 *xiàn*).

### Næring

Prefekturet er eit av dei mest grøderike jordbruksområda i Nord-Kina. Hengfeng kolkraftverk ligg her.

### Samferdsle

Jarnbanesambandet Jingjiubana har stoppestad på si ferd frå Beijing til Kowloon i Hongkong. Denne linja strekker seg gjennom byar og provinsar som Heze, Shangqiu, Xinzhou, Jiujiang, Nanchang, Heyuan, Huizhou i Guangdong og Shenzhen. Også snøggtoget Qingdao-Taiyuan har stoppestad i Hengshui.

Kinas riksveg 106 går gjennom området. Han går frå Beijing og er innom mellom andre Puyang i Henan, Kaifeng, Ezhou og Shaoguan på sin veg sør til Guangzhou i Sør-Kina.

Kjelder
-------

* *Denne artikkelen bygger på «Hengshui» frå Wikipedia på bokmål, den 28. april 2012.*

* *Denne artikkelen bygger på «Hengshui» frå Wikipedia på engelsk, den 28. april 2012.*


|  |  |
| --- | --- |
| Autoritetsdata | 
* GeoNames
* MusicBrainz (area)

 |
Koordinatar: 67°48′S 68°56′W﻿

**Henkes Islands** er ei gruppe småøyar og skjer som strekkjer seg over 2 nautiske mil og som ligg 1 nautiske mil sørvest for Avian Island, nær sørenden av Adelaide Island i Antarktis. Dei vart oppdaga av Den franske antarktisekspedisjonen, 1908–10, under Jean-Baptiste Charcot, og vart namngjeven av han etter ein av dei norske direktørane i Magellan Whaling Company i Punta Arenas. Charcot nytta namnet på spreidde skjer og øyar mellom Cape Adriasola og Cape Alexandra, og namnet vart sidan avgrensa til denne øygruppa av UK Antarctic Place-Names Committee etter ei kartlegging av British Antarctic Survey i 1961 og British Royal Navy Hydrographic Survey i 1963.

Sjå òg
------

* Antarktiske og subantarktiske øyar

Kjelder
-------

1. ↑  «Henkes Islands». Geographic Names Information System, U.S. Geological Survey. Henta 18. oktober 2012.

 Denne artikkelen inneheld stoff som er offentleg eige frå United States Geological Survey-artikkelen  «Henkes Islands» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
Koordinatar: 50°42′53″N 1°45′18″W﻿

Søraustklippa på Hengistbury Head
**Hengistbury Head** er eit nes som stikk ut i Den engelske kanalen mellom Bournemouth og Milford on Sea i Dorset i England. Ytst på neset ligg ei landtunge ved innløpet til Christchurch Harbour.

Neset består av sandstein. På neset står eit åsfort frå jernalderen, men det er funne spor etter menneske her frå yngre steinalder.

Kjelder
-------

* *Denne artikkelen bygger på «Hengistbury Head» frå Wikipedia på engelsk, den 19. januar 2010.*

Bakgrunnsstoff
--------------

* 
* 
* Biletgalleri
* Informasjon om geologien i området

Bilete
------

* Christchurch frå Hengistbury HeadChristchurch frå Hengistbury Head
* Sandbakne ytst i Christchurch Harbour, sett frå Hengistbury HeadSandbakne ytst i Christchurch Harbour, sett frå Hengistbury Head
* Hengistbury HeadHengistbury Head
* Hengistbury Head, klippevegen i vestHengistbury Head, klippevegen i vest

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
**Sacco** (til høgre) og **Vanzetti** i handjern
**Nicola Sacco** (1891–23. august 1927) og **Bartolomeo Vanzetti** (1888–23. august 1927) var to italienske anarkistar som blei avretta i elektrisk stol for påstått væpna ran og drap i Massachusetts i USA. Mange både i USA og andre land meinte dei to arbeidarane var uskuldige og offer for politisk forfølging. Da dei blei arresterte i 1920 var det ein sterk frykt for «kommunisme» i USA («*The Red Scare*»). Verken Sacco eller Vanzetti var kommunistar, men dei var kjende for styresmaktene som anarkistar, fagforeiningsforkjemparar og krigsmotstandarar. Og i tillegg var dei innvandrarar.

Vanzetti sa det slik i sin siste tale under rettssaka

«*I would not wish to a dog or a snake, to the most low and misfortunate creature of the earth — I would not wish to any of them what I have had to suffer for things that I am not guilty of. But my conviction is that I have suffered for things that I am guilty of. I am suffering because I am a radical, and indeed I am a radical; I have suffered because I was an Italian, and indeed I am an Italian.*..»
Det var ein stor internasjonal kampanje for å få sett dei fri, med mange kjende namn, men utan resultat. Etter sju år i fengsel blei dei to avretta med elektrisitet. Det er sidan blitt påstått at Sacco kan ha vore skuldig, men Vanzetti uskuldig. Rettssaka heldt likevel ikkje mål, da begge blei dømde etter dei same påståtte bevisa. Den 23. august 1977, akkurat 50 år etter avrettinga, erklærte guvernør Michael Dukakis i Massachusetts dommen oppheva.

I 1971 blei saka filmatisert under leiing av den italienske regissøren Giuliano Montaldo, i ein film med tittelen *Sacco e Vanzetti*.

Referansar
----------

1. ↑   Bill Bryson *En sommer - USA 1927* s. 341, Oslo (2013) Gyldendal
**Rok Benkovič** (fødd 20. mars 1986) er ein slovensk tidlegare skihoppar frå Ljubljana. Han vart i 2005 verdsmeister i normalbakken i Oberstdorf.

### Aktiv

Benkovič debuterte i verdscupen i skihopping i desember 2001. Han fekk sølv i junior-VM i Sollefteå i Sverige i 2003, knappe tre poeng bakom Thomas Morgenstern frå Austerrike.

Før verdsmeisterskapen på ski i Oberstdorf i 2005 hadde Benkovič aldri vore betre enn nummer fem i verdscupen. I normalbakken i Oberstdorf slo han til med eit kjempehopp på 101 meter i fyrste omgang, og etter 91 m i andre omgang vart han verdsmeister med nokså klar margin i ei tevling som elles var svært jamn. Dagen etter var han med å sikre ein bronsemedalje for Slovenia i laghopping i same bakken, saman med Primož Peterka, Jure Bogataj og Jernej Damjan. Seinare i meisterskapen kom Benkovič på femteplass i storbakkennet.

Etter verdsmeisterskapen hevda Benkovič seg godt i hoppbakken resten av 2005-sesongen, men utan å kome på sigerspallen. I 2005/06-sesongen vart han derimot sjeldan lagt merke til, ein einsleg åttandeplass var hans beste resultat. Sesongen deretter, i 2006/07, hadde han ein 18. plass som beste prestasjon og la så opp som skihoppar ved sesongslutt.

Kjelder
-------

* *Denne artikkelen bygger på «Rok Benkovič» frå Wikipedia på tysk, den 25. januar 2013.*

* Biografi hos FIS Arkivert 2006-12-23 ved Wayback Machine.

Bakgrunnsstoff
--------------

* «Rok Benkovič». olympedia.org. Henta 15. november 2022.
| San Cristóbal de La Laguna |
| --- |
|  |
| 

|  |  |
| --- | --- |
| Flagget til San Cristóbal de La Laguna | Byvåpenet til San Cristóbal de La Laguna |
| **Flagget til San Cristóbal de La Laguna** | **Byvåpenet til San Cristóbal de La Laguna** |

 |
| Styresmakter |
| LandRegion Provins |  SpaniaKanariøyaneSanta Cruz de Tenerife |
| Grunnlagd | 1496 |
| Borgarmeister | Fernando Clavijo Batlle |
| Geografi |
| Flatevidd - By |  102.06 km² |
| Innbyggjarar  - By (2008) | 148375 |
| Høgd over havet | 546 m |
| Diverse anna |
| Postnummer | 38200-38299 |
| **Nettstad:** www.aytolalaguna.com |
| Plassering |
| Plassering av  San Cristóbal de La LagunaPlassering av San Cristóbal de La Laguna |

**San Cristóbal de La Laguna** (ofte berre kalla **La Laguna**) er ein by og ein kommune nord på øya Tenerife i provinsen Santa Cruz de Tenerife på Kanariøyane. Byen er er den tredje største i øygruppa og den nest største på øya. Han er ein del av forstadane til Santa Cruz de Tenerife. Det historiske senteret i La Laguna vart innskrive på verdsarvlista til UNESCO i 1999. 

Universitetet i La Laguna ligg i byen og har om lag 30 000 studentar. Desse vert ikkje medrekna i folketalet i byen. La Laguna vert rekna som det kulturelle senteret på Kanariøyane. 

Økonomien er føretaksbasert medan jordbruk dominerer den nordaustlege delen av byen. Dei urbane områda dominerer dei sentrale og sørlege områda. Turisme dekkjer nordkysten.

Historie
--------

San Cristóbal de La Laguna i 1880
Casa Montañez
Slaget ved Aguere vart utkjempa her i 1494. Byen vart grunnlagd mellom 1496 og 1497 av Alonso Fernández de Lugo og dette var hovudstaden på øya fram til heile øya var erobra. Kystområda vart seinare plyndra av sjørøvarar. Universitetet i La Laguna vart grunnlagd i 1701. 

Nedgang i folketal og økonomi på 1700-talet førte til at hovudstaden vart flytta til Santa Cruz de Tenerife i 1723. Santa Cruz har sidan vore hovudstad på Tenerife.

Kjelder
-------

* *Denne artikkelen bygger på «San Cristóbal de La Laguna» frå Wikipedia på engelsk, den 4. november 2009.*

Bakgrunnsstoff
--------------

 Wikimedia Commons har multimedia som gjeld: **San Cristóbal de La Laguna**

* Kart over Tenerife Arkivert 2011-05-24 ved Wayback Machine.
* Heimeside
* Kart over San Cristóbal de la Laguna

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* NKC
* BNE

 |
Mann i Finnmark med stjernelue i 1962.
**Stjernelue** eller **firevindslue** (nordsamisk *čiehgahpir* eller *sávká*) er ei tradisjonell samisk mannslue. Ho er kjenneteikna av ein fylt luepose med fire utstikkande spissar øvst, og har sylinderform nedst. Lueposen er fylt med dun, slik at spissane står ut som på ei stjerne.

Dette er ein type lue som har vore utbreidd blant samiske grupper i eit stort område.
Lua blei truleg utvikla av samar på Varangerhalvøya etter førebilde av luer brukte av russiske handelsreisande på byrjinga av 1800-talet. Opphavleg var lua fyrkanta, men spissane blei snart forlenga, litt ulikt på ulike hald. Frå kysten av Nordishavet spreidde lua seg og blei vanleg blant samar i Nord-Noreg og Finland. Ho blei ført til Karesuando og Jukkasjärvi i Nord-Sverige då samar frå Kautokeino flytta dit, men er seinare berre blitt brukt i Karesuando. 

Stjernelua kom i bruk i Karasjok rundt 1800–1850. Historisk har lua utvikla seg til ein høgare, meir markert brem. Spissande er også blitt meir markerte med tida.

Luene kan ha ulike grunnfargar, som raudt eller naturkvitt, men i dag er blått mest vanleg. Den vanlege Karasjok-lua er blå med raude og gule kantar.

Vinterlua har brem av mår- eller oterskinn, og har duskar på sida. Sommarlua er utan skinn eller duskar.

Karesuandovarianten er ei vinterlue som kan ha ei varmande pute fylt med reinhår eller dun på innsida. Dette er den einaste varianten av stjernelua som har skjerm.

Galleri
-------

* Frå byrjinga var lua firkanta, utan særleg forlenga spissar. Her er Lars Jacobsen Hætta frå Kautokeino, fotografert i 1882 eller 1883.Frå byrjinga var lua firkanta, utan særleg forlenga spissar. Her er Lars Jacobsen Hætta frå Kautokeino, fotografert i 1882 eller 1883.
* Spissane blei etterkvart forlenga. Her er Mattis Johansen Pentha, postberar på Finnmarksvidda.Spissane blei etterkvart forlenga. Her er Mattis Johansen Pentha, postberar på Finnmarksvidda.
* Stjernelue med blått grunnstoffStjernelue med blått grunnstoff
* Stjernelue med raudt grunnstoffStjernelue med raudt grunnstoff

Kjelder
-------

1. 1 2 3  Engström, Nelly Anna Karolina (17. april 2022), «Quiz: Hvorfra kommer disse luene?», *NRK* (på norsk bokmål), henta 13. mai 2022
2. ↑
3. ↑    Jukka Pennanen & Klemetti Näkkäläjärvi: *Siidastallan: from Lapp communities to modern Sámi life*, Siida samemuseum, Enare 2002, s. 82–83. ISBN 951-97845-4-3.
4. 1 2  Guttorm, Gunvor (16. desember 2021). «Karasjok-drakten». *Store norske leksikon* (på norsk bokmål).
5. ↑  Jannok Porsbo, Susanna; Nordenhem Else: *Samiskt dräktskick i Gällivare, Jukkasjärvi och Karesuando socknar*, Ájtte, Jokkmokk 1988, Skrifter från Ájtte, 0284-7124 ; 1 (swe). ISBN 91-7810-871-3. Libris 7667279.

* *Denne artikkelen bygger på «De fyra vindarnas mössa» frå Wikipedia på svensk, den 13. mai 2022.*
Plasseringa av Jinchang (gul) i Gansu
Bybilete i Jinchang
**Jinchang** (kinesisk: 金昌市, pinyin: *Jīnchāng*) er eit byprefektur sentralt i provinsen Gansu i den vestlege delen av Folkerepublikken Kina. Byprefekturet har eit areal på 8 896 km² og hadde 464 050 ibuarar i 2010. Jinchang er ein del av Hexi-korridoren.

Byprefekturet Jinchang omfattar distriktet (区 *qū*) Jinchuan og fylket (县 *xiàn*) Yongchang.

### Næringsliv

Landbruk og råvarebaserte industriar er grunnleggjande for økonomien i Jinchang. 

Byprefekturet vert kalla Kinas nikkelhovudstad og har rikeleg av andre mineralressursar som kvarts, jarn, mangan, kopar, kobolt, sink, gull, wolfram og kalkstein.

### Samferdsle

Jinchang har samband med utomverda gjennom Lanzhou-Xinjiang-jarnbana og lufthamna Jinchang-Jinchuan, den siste opna i august 2011.

Bakgrunnsstoff
--------------

 Commons har multimedium som gjeld: **Jinchang**

Kjelder
-------

* *Denne artikkelen bygger på «Jinchang» frå Wikipedia på engelsk, den 19. august 2012.*


|  |  |
| --- | --- |
| Autoritetsdata | 
* Store norske leksikon
* GeoNames

 |
**Jiuhua-fjella** eller **Jiuhua Shan** er mellom dei fire heilage fjella for buddhismen i Kina. Jiuhua ligg i Qingyang fylke i Chizhou, i provinsen Anhui. Fjellområdet er berømt for sitt vakre og grøderike landskap, og for dei mange historiske templa.

Mange av heilagdomane og templa er vigd 'Ksitigarbha', på kinesisk kjend som 'Dìzàng', ei bodhisattva som vernar dei levande i Naraka («helvetet»), i fylgje den buddhistiske tradisjonen kalla Mahayana. Gudfryktige buddhistar vitjar ofte Anhui for å klive til topps på Tiantai. Fjelltoppen vert halde for å vere den viktigaste toppen i Jiuhua, trass i at han ikkje er den høgste.

Den religiøse tradisjonen går tilbake til 700-talet. På det meste var det ei 360 tempel i fjellområdet.

Galleri
-------

* Jiuhua Shan sett på avstandJiuhua Shan sett på avstand
* Tempel på toppen av TiantaiTempel på toppen av Tiantai

Kjelder
-------


* *Denne artikkelen bygger på «Mount Jiuhua» frå Wikipedia på engelsk, den 7. april 2012.*

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
|  |
| --- |
| ***Weekend in New England***  Singel av Barry Manilowfrå albumet *This One's for You* |
|  |
| B-side | «Say the Words» |
| **Utgjeve** | 1976 |
| **Lengd** | 3:43 |
| **Selskap** | Arista |
| Låtskrivar(ar) | Randy Edelman |
| **Produsent** | Barry Manilow, Ron Dante |
|
| Barry Manilow-kronologi |
| «This One's for You»(1976) | *Weekend in New England* | «Looks Like We Made It»(1977)
 
 |

«**Weekend in New England**» er ein song skriven av Randy Edelman, og spelt inn av Barry Manilow i 1976 for albumet *This One's For You*. Songen vart gjeven ut på singel i 1976 og nådde førsteplassen på U.S. Adult Contemporary (Easy Listening)-lista og tiandeplassen på *Billboard* Hot 100. Han er eit klassisk døme på dei storslåtte balladane som Manilow gjorde kjend, med eit romantisk tema, svulstig orkester og ein dramatisk finale. Den einaste referansen til tittelen finn ein i linja «Time in New England took me away...», og ordet «weekend» er aldri nemnd. Singelen vart følgd opp av «Looks Like We Made It».

Songen vart spelt inn av John Barrowman i 2007 for albumet *Another Side*, medan ein kan høyre versjonen til Manilowi komedien *Paul Blart: Mall Cop* frå 2009.

Kjelder
-------

* *Denne artikkelen bygger på «Weekend in New England» frå Wikipedia på engelsk, den 18. august 2013.*
	+ *Wikipedia på engelsk oppgav desse kjeldene:*

1. ↑  Whitburn, Joel (2002). *Top Adult Contemporary: 1961-2001*. Record Research. s. 155.

Bakgrunnsstoff
--------------

* Heile songteksten på MetroLyrics
Koordinatar: 67°10′27.181″N 20°39′15.469″E﻿

Malmberget
**Malmberget** er ein svensk tettstad i Gällivare kommun i Norrbottens län i landskapet Lappland. I 2011 hadde tettstaden 5 590 innbyggjarar.

Malmberget er mest kjend for gruvene. Malmutvinninga starta i 1741 på fjellet Illuvaara (lulesamisk *Jiellevárre*), og fjellet vert sidan kalla Gellivare malmberg, og så berre Malmberget. Det første malmtoget vart lasta i 1888, det var byrjinga på det store malmrushet som skulle kome til å endre heile Malmfälten. I Malmberget var det arbeid å få, men ingen bustader – likskapen med gullrushet i Nord-Amerika er slåande. I dei første åra i Malmberget budde arbeidarane i koier som vart spikra saman av brukte dynamittkassar.

Malmberget er òg kjend for *Gropen* (eigentleg *Kaptensgropen*), som deler tettstaden i to delar. *Gropen* blei danna då ein av tryggleiksmessige årsaker reiv bygningar i sentrum og deretter sprengte opp dei gruvegangane som var under sentrum. I dag er gropen 250 meter djup.

Bygg (mellom anna dei to kinoane Nordan og Roxy) og vegar i det sentrale Malmberget er vorte rivne på grunn av rasfaren.

I Malmberget ligg gruvemuseet til LKAB. Der blir vist historia til gruvebrytinga, frå malmen vart oppdaga og fram til våre dagar. Malmberget hadde tidlegare høgast folketettleik i kommunen, men har dei siste tiåra krympa i rask takt, som ein følgje av at stadig større delar av samfunnet blir omfatta av det rasutsette området, og at det dermed oppstår bustadmangel. Fleire hundre leilegheiter er rivne i løpet av dei siste åra, mellom anna bustadområde som Bäckåsen og Tallbacka. Den siste tida har fleire frittliggande einebustader vorte flytta (på lastebil) frå Malmberget til eit område mellom tettstadene Gällivare og Malmberget. Denne typen husflyttingen kjem til å fortsetje dei næraste åra.

Kjende personar frå Malmberget
------------------------------

* Hilding Hagberg, partileiar (SKP) (fødd i Gällivare, representerte Malmberget)
* Lina Andersson, langrennsløpar

Kjelder
-------

* *Denne artikkelen bygger på «Malmberget» frå Wikipedia på bokmål, den 4. juli 2012.*


|  |  |
| --- | --- |
| Autoritetsdata | 
* Store norske leksikon
* NKC
* KulturNav
* GeoNames

 |
Vinterbilete frå austsida av Malmøya i Oslo
**Malmøya** er ei drygt 600 dekar stor øy som ligg i Bunnefjorden (aust i Oslofjorden), om lag 8 km sør for Oslo sentrum og rett vest av Ulvøya i Oslo kommune.

Malmøya dyrefredingsområde
--------------------------

*Malmøya dyrefredingsområde* (VV00000727) utgjer eit 573 da stort område på øya og vart freda 2. november 1979. Tanken var i første rekke å verne fuglelivet på øya, som har stor verdi som raste-, beite- og hekkeområde for sjøfuglar.

I tillegg til dyrefredingsområdet på Malmøya er det av geologiske årsaker freda sju naturminner i det same området. Alle vart freda samstundes med dyrefredningsområdet. Dette er: 

1. Malmøykalven naturminne (104 da)
2. Hertugskjær naturminne (1 da)
3. Kaninøya naturminne (4 da)
4. Søndre Malmøya naturminne (147 da)
5. Malmøya Brygge naturminne (4 da)
6. Nordre Malmøya naturminne (30 da)
7. Malmøyskjær naturminne (1 da)

Geologi
-------

Malmøya og dei andre øyane i Oslofjorden høyrer til Oslofeltet med avsettingsbergartar frå kambrosilurtiden. I tillegg finst det vulkanske lavaar og intrusivar frå permtida. I dei sedimentære bergartane finst fossil av armføtingar, trilobitter, korallar, blekksprutar og graptolittar. 

I permtida pressa vulkansk lava seg opp gjennom dei eldre bergartane i jordskorpa. Rombeporfyr og basalt er smeltemassar som har strøymd ut på overflata, medan granitt er smeltemasse som størkna lenger nede i jordskorpa. Striper i overflaten på svaberg er orientert nordvest-søraust og er danna av isen sine rørsler i slutten av siste istid for noko meir enn 10 000 år siden.

Sjå òg
------

* Verneområder i Oslo

Kjelder
-------

1. ↑  Verneområde i Oslo sortert på kommunar. Naturbase. Direktoratet for Naturforvaltning Arkivert 2008-06-11 ved Wayback Machine.. Vitja 3. april 2008

Bakgrunnsstoff
--------------

* Arkivert 2020-10-25 ved Wayback Machine.

Koordinatar: 59°52′N 10°45′E﻿

|  |  |
| --- | --- |
| Autoritetsdata | 
* Store norske leksikon
* Lokalhistoriewiki
* GeoNames
* SSR (namn)

 |
| Saint-Tropez |
| --- |
| Horisonten til Saint-Tropez |
| Styresmakter |
| Land Region  Departement | Frankrike  Provence-Alpes-Côte d'Azur Var |
| Geografi |
| Flatevidd - By |  11,18 km² |
| Innbyggjarar  - By (1999)   - folketettleik | 5 542   496/km² |
| Koordinatar | 43°16′″N 6°38′″E﻿Koordinatar: 43°16′″N 6°38′″E﻿ |
| Høgd over havet | 15 m |
| Tidssone | CET (UTC+1) |
| Diverse anna |
| Postnummer | 83990 |
| Plassering |
|  |

**Saint-Tropez** er ein liten by og kommune på Den franske rivieraen ved Middelhavet i Frankrike. Han ligg i 
departementet Var i regionen Provence-Alpes-Côte d'Azur.

Historie
--------

Segna seier at namnet «Saint-Tropez» kjem frå St. Torpes, ein martyr som nekta å gi opp trua si. Han fekk avhogd hovudet, og kroppen hans vart kasta i ein båt, som dreiv i land på staden som ein no kallar Golfe de Saint-Tropez.

Mellom 1470 og 1672 vart Saint-Tropez effektivt styrt som ein sjølvstendig republikk av kapteinar frå lauga i byen, som vart vald av innbyggjarane. Kapteinen styrte mellom anna over ein ståande hær, som jaga bort ein flåte av spanske gallionar i 1637. Området vart heller ikkje pålagd skatt av det franske styret på denne tida. Dette privilegiet vart derimot avskaffa av Kong Louis XIV, som fekk byen inn under fransk kontroll. Den japanske samuraien Hasekura Tsunenaga, som var på veg til Roma, vitja Saint-Tropez i september 1615, noko som skal ha vore det første møtet mellom franskmenn og japanarar. 

I 1920-åra trekte Saint-Tropez til seg internasjonale stjerner frå moteverda. Under den andre verdskrigen, den 15. august 1944, var der her dei allierte gjekk i land under Operasjon Dragoon, der dei invaderte Sør-Frankrike. Etter krigen vart byen ein ferieby for franske eksistensialistar. Det var derimot i 1950-åra, delvis på grunn av Brigitte Bardot og filmserien Le Gendarme de Saint-Tropez, at byen vart internasjonalt kjend.

I dag
-----

Saint-Tropez ligg ved det blå vatnet i Golfe de Saint-Tropez, og er ein stad som trekkjer til seg luksusbåtar, internasjonale kjendisar, filmstjerner, popartistar og milliardærar, i tillegg til titusenvis av turistar. Ved hamna ligg ein promenade med kafear, der turistar og kjendisar kjem for å sjå og bli sett. Nattelivet er svært livleg, og ein kan ofte sjå helikopter som fraktar elegante gjester til private festar i ein av dei mange luksuriøse villaene i bukta.

Ymse
----

* San Tropez er ein song av Pink Floyd frå albumet deira Meddle, som er laust basert på ei reise bandet hadde til Saint-Tropez.

Bakgrunnsstoff
--------------

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* GeoNames
* MusicBrainz (area)

 |
| Saint-Jean-d'Angély |
| --- |
| Gate i Saint-Jean-d'AngélyGate i Saint-Jean-d'Angély Gate i Saint-Jean-d'Angély |
| Styresmakter |
| Land  Region  Departement | Frankrike  Nouvelle-Aquitaine  Charente-Maritime |
| Geografi |
| Flatevidd - By |  18,78 km² |
| Innbyggjarar  - By (1999)   - folketettleik | 7 681   409/km² |
| Koordinatar | 45°56′″N 00°31′″W﻿Koordinatar: 45°56′″N 00°31′″W﻿ |
| Høgd over havet | 8 m - 76 m |
| Tidssone | CET (UTC+1) |
| Diverse anna |
| Postnummer | 17400 |
| **Heimeside:** www.angely.net |

**Saint-Jean-d'Angély** er ein by og kommune vest i Frankrike. Han er *sous-préfecture* (underprefektur) i departementet Charente-Maritime i regionen Nouvelle-Aquitaine og har om lag 8 000 innbyggjarar.

Geografi
--------

Saint-Jean d'Angély ligg i sentrum av Pays of the Vals de Saintonge nær motorvegen A10, 140 km frå Bordeaux og 410 km frå Paris.

Historie
--------

5. mars 1588 vart Henri I. de Bourbon, prins av Condé, drepen av ein mann som hadde eit forhold til kona hans Charlotte de la Tremoille.

I 1621 vart Saint-Jean-d’Angély teken av Louis XIII.

Det kongelege klosteret i byen er bevart og står i dag på UNESCO si verdsarvliste

Økonomi
-------

Økonomien til byen og omgjevnadane med om lag 30 000 innbyggjarar baserer seg på næringsmiddelindustri, produksjon av alkohol (Pineau) og konjakk. Turistindustrien er i ferd med å utviklast.

Bakgrunnsstoff
--------------

 Wikimedia Commons har multimedia som gjeld: **Saint-Jean-d'Angély**

* Senteret for europeisk kultur Arkivert 2006-06-14 ved Wayback Machine.

|  |  |
| --- | --- |
| Autoritetsdata | 
* VIAF
* GND
* BNF
* BNF (data)
* SUDOC
* NKC
* GeoNames
* MusicBrainz (area)

 |
Suzuka Circuit
**Suzuka International Racing Course** (japansk skrift 鈴鹿サーキット) eller **Suzuka Circuit** er ei resarbane i Suzuka, Japan. Det er ein av dei eldste og mest kjende resarbanane i japan og vart designa av John Hugenholtz i 1963 som testbane for bilprodusenten Honda. Bana er forma nokolunde som eit åtte-tal og kryssar seg sjølv med ei bru. Banedesignet er utfordrande og gjev mange moglegheiter for forbikøyringar.

Suzuka Circuit i 2006.
Suzuka circuit er ein av dei eldste banene i formel 1 sirkuset som framleis vert køyrd, men vart fjerna frå kalenderen i 2007- og 2008-sesongen og erstatta av Fuji Speedway, som er eig av Honda sin erkerival Toyota Motor Corporation. Suzuka kom derimot attende i 2009 sesongen.

Suzuka Circuit var i mange år vert for den japanske VM-runden i MotoGP, men etter dødsfallet til den tidlegare verdsmeisteren Daijiro Kato i 2003 har japanske Grand Prix runden vorte arrangert på andre baner istaden.

Bakgrunnsstoff
--------------

* Suzuka Circuit
* Suzuka Circuit Historie og statistikk Arkivert 2007-10-10 ved Wayback Machine.

|  |  |
| --- | --- |
| Autoritetsdata | 
* VIAF
* GeoNames
* NDL

 |
**Joos de Momper den yngre** (1564–5. februar 1635) var ein flamsk landskapsmålar.

De Momper var fødd i Antwerpen. Han var son og elev av målaren og kunsthandlaren Bartolomeus Momper, og han blei alt i 1581 med i målarlauget i Antwerpen. Deretter hadde han truleg studiereiser i Italia, Tyrol og Sveits – det verker usannsynleg at dei fleste alpelandskapa hans berre vera fantasibilde. Det finst eit stort tal måleri som er tillagde Momper, men sidan dei nesten aldri er signerte, er det særs vanskeleg å avgjera kva for nokre som er hans eigne verk og kva for nokre som er laga av etterliknarar. Karakteristisk for alle er ein brun forgrunn i eine halvdel av bilde og ein grøn i den andre i tillegg til ein blåtona dal i bakgrunnen. 

I Sverige er han mellom anna representert i Nationalmuseum gjennom eit *Alpelandskap*.

Kjelder
-------

* *Denne artikkelen bygger på «Joos de Momper» frå Wikipedia på svensk, den 7. august 2021.*
	+ *Wikipedia på svensk oppgav desse kjeldene:*  *Denne artikkelen inneheld utdrag frå Nordisk familjebok, eit svensk leksikon gjeve ut mellom 1904 og 1926 som i dag er offentleg eigedom.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* BPN

 |
Jonisk søyleorden
**Jonisk søyleorden** er ein av tre søyleordenar i klassisk arkitektur. Han blei utvikla i det austlege Hellas; dei eldste kjende eksemplara er frå Smyrna, om lag 600 f.Kr. Tempelet Erekteion i Aten er eit av dei beste kjende døma på den fullt utvikla joniske arkitekturen.

Erekteion i Aten
Den joniske søyla er noko slankare enn den doriske, har vanlegvis basis, og kapitelet har form av ein halvt utrulla pergamentrull med uthogne blomsterband, *voluttar*. Søyla har òg djupe *kannelyrar*. Det joniske entablementet (bjelkeverket) har nedst ein arkitrav som vanlegvis er delt i tre like høge band. Denne ber *frisa*, som kan vera glatthogd eller utstyrt med relieffskulptur. Øvst følgjer ein *gesims* (kornisj) som hjå grekarane var samansett av to ledd, *karniss* og *kyma*. I romersk arkitektur blei gesimsen gjort rik med kraftigare *tannsnitt* og *eggstav*.

Basis i joniske søyler består vanlegvis av ein nedre og øvre *vulst* eller *torus*, med ein *hulkil* imellom. Søyleskaftet har mindre utprega entasis enn i doriske søyler, og det har helst 24 kannelurar, skilt av smale framskytande ryggar der utsida er ein del av sylinderen til søyleskaftet.

Den joniske søyleordenen blei mykje brukt i klassisistisk arkitektur. To kjende døme i Oslo er Slottet (med glatte, ikkje kannelerte søyleskaft i fronten) og Universitetsbygningen.

Sjå òg
------

* Kapitél
* Søyle
* Stylobat
* Entasis
* Dorisk søyleorden
* Korintisk søyleorden
* Toskansk søyleorden
* Kompositt-søyleorden

Kjelder
-------

* *Denne artikkelen bygger på «Jonisk søyleorden» frå Wikipedia på bokmål, den 18. juli 2021.*

Litteratur
----------

* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0

Bakgrunnsstoff
--------------

 Commons har multimedium som gjeld: **Jonisk søyleorden**

* Om søyleorden (arkivert nettstad)
* Søyleordene frå Hellenism.net (arkivert nettstad)
* Classical Orders of Architecture (arkivert nettstad)
**Cecilie Rise Ortner** (fødd 9. juni 1977) er ein tidlegare friidrettsutøvar frå Sandane i Nordfjord. Ho vart norsk meister i lengdehopp i 2001 og 2004 og åra 2002-05 i tresteghopp.

Aktiv
-----

Årleg medalje i perioden 1997-2005 sikra Rise seg minst ein medalje i noregsmeisterskap. Til saman i lengdehopp og tresteghopp vann ho då seks gullmedaljar, sju sølvmedaljar og to bronsemedaljar. Seks år etter ho hadde lagt opp, kom ho i 2011 tilbake og vann bronsen i tresteg-øvinga då noregsmeisterskapen vart avvikla på Byrkjelo, hennar tidlegare heimebane. Rise var medlem i Gloppen Friidrettslag og vann medalje, to sølv og ein bronse, med laget i 1000 meter stafett under NM i åra 1999-2001.

Rise sine personbeste lengdehopp og tresteghopp kom i løpet av ei veke i 2003. Den 2. august hoppa ho 6,24 meter i lengde ved eit stemne i Ebensee i Austerrike. 8. august nådde ho 13,26 meter i tresteg på Fredrikstad stadion.

Ho er utvandra til Austerrike.

Kjelder
-------


* World Athtletics


|  |  |
| --- | --- |
| Autoritetsdata | 
* Store norske leksikon

 |
|  |
| --- |
| ***Cecropia*** |
|  |
|
| **Systematikk** |
| **Rike:** | Planteriket Plantae |
| **Infrarike:** | Streptophyta |
| **Overrekkje:** | Landplantar Embryophyta |
| **Rekkje:** | Karplantar Tracheophyta |
| **Underrekkje:** | Frøplantar Spermatophytes |
| **Orden:** | Roseordenen Rosales |
| **Familie:** | Neslefamilien Urticaceae |
| **Slekt:** | ***Cecropia***Loefl. |

***Cecropia*** er ei planteslekt i neslefamilien. Ho omfattar rundt 100 artar som veks i tropisk Amerika.

Dei er oftast store tre, og dei fleste er myrmekofile (dvs. maurplantar som lever i samband med maur). 
Nokre av dei er kautsjuktre, det vil seia tre med mykje mjølkesaft som kan brukast til å framstilla kautsjuk eller naturgummi.
Ein av artane, trompettre (*C. peltata*), veks snøgt og blir eit stort tre i løpet av høvesvis kort tid. Det har hol stamme.

Kjelder
-------

* «Cecropia» (14. februar 2009) i *Store norske leksikon*, snl.no.

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* ITIS
* EOL

 |
**Cecilie Louise Thorsteinsen** (fødd 7. januar 1974) er ein norsk tidlegare handballspelar frå Rolvsøy i Østfold. Ho vart norsk meister 1993 med Gjerpen IF og 2001/02 med Nordstrand IF. I 1998 vart ho nederlandsk meister med Swift Roermond.

Thorsteinsen var rykkrom-spelar. 16 år gammal melde ho overgang frå Rolvsøy IF til Skjeberg IF, den fremste handballklubben på kvinnesida i Østfold. To år seinare gjekk ho vidare til Gjerpen IF, der ho i desember 1993 var med om å vinne kongepokalen for laget frå Skien. Sesongen 1997/98 spelte ho på Swift Roermond, ein klubb som vann den nederlandske toppserien. Den neste sesongen var Thorsteinsen tilbake i Gjerpen IF, før ho sommaren 1999 skreiv kontrakt med danske Randers HK. Etter to år i Danmark valde ho spel for Nordstrand IF frå hausten 2001. Våren 2002 sikra ho og oslolaget seg kongepokalen med siger 21-18. Sesongen 2003/04 var ho atter Skjeberg-spelar, men skadeproblem førte til at ho slutta vere aktiv i vårsesongen.

Thorsteinsen spelte 22 landskampar for Noreg i tida 1994-2001 og skåra 50 mål. Ho deltok i Handball-EM 2000, ein meisterskap der Noreg hamna på sjetteplass.

Merittar
--------

* EM 2000: Nr 6 med Noreg

Kjelder
-------

* *Denne artikkelen bygger på «Cecilie Thorsteinsen» frå Wikipedia på fransk, den 2. april 2021.*

* Fredriksstad Blad 10. juni 1997
| **Ceann Ear** |
| --- |
| Geografi |
| 

Ceann Ear is located in

 |
| **Stad** | Atlanterhavet |
| **Koordinatar** | 57°31′ N 7°37′ W﻿Koordinatar: 57°31′ N 7°37′ W﻿ |
| **Øygruppe** | Ytre Hebridane

 |
| **Areal** | 2,31 km²

 |
| **Høgaste punkt** | 17 moh. |
| Administrasjon |
| **Land** | Skottland |
| **Region** | Ytre Hebridane

 |
| Demografi |
| **Folketal** | 0
 |

**Ceann Ear** er den største øya i Monach Islands eller Heisgeir utanfor North Uist nordvest i Skottland. Ho er 2,31 km² stor og er landfast via sandbanker med Ceann Iar og Sibhinis ved lågvatn. Det vart sagt at det ein gong var mogeleg å gå heile vegen til Baleshare og North Uist, 8 km unna, ved lågvatn. På 1500-talet skal ei stor tidvassbølgje ha vaska denne vegen bort.

I dag er øyane eit nasjonalt naturreservat.

Ruinar ein gong nyttar av hummarfiskarar ved Port Ruadh
Ceann Ear var busett i minst tusen år før ho vart fråreist. Som andre øyar i Monach Islands vart ho først fråreist på grunn av overbeiting og så busett på ny under Highland clearances.

På 1200-talet vart det bygd eit kapell på øya, som hadde band til Iona. Det er framleis restar av landsbyen sør på øya og det gamle skulehuset vert nytta som ly for fiskarar. Her var òg tidlegare eit postkontor og ein skule, men ingen butikkar.

Geography
---------

Loch nam Buadh, med ruinar av landsbyen o bakgrunnen
Den lågtliggande øya er utsett for kraftig kysterosjon. Det høgaste punktet er Coilleag Mhòr nan Dàmh ved Gortinish nordaust på øya.

Det bles kuling på Monach Isles om lag 160 dagar i året, og berre visse planter, som vanleg marehalm, klarar å stå imot den konstante straumen av sand og salttåke. Lenger inne på øya finn ein nokre våte grassletter.

Kjelder
-------

* *Denne artikkelen bygger på «Ceann Ear» frå Wikipedia på engelsk, den 3. mars 2010.*
	+ *Wikipedia på engelsk oppgav desse kjeldene:*

1. ↑  «Overview of Ceann Ear». Gazetteer for Scotland. Henta 3. mars 2010.
2. 1 2 3  Haswell-Smith, Hamish (2004). *The Scottish Islands*. Edinburgh: Canongate. ISBN 1841954543.

|  |  |
| --- | --- |
| Autoritetsdata | 
* GeoNames

 |
Tekst og notar til «Loch Lomond»
«Loch Lomond» spelt av United States Air Force Reserve Band
**«The Bonnie Banks O' Loch Lomond»** er ein tradisjonell skotsk song (Roud-nummer 9598). Han blei gjeven ut for fyrste gong i 1841 i *Vocal Melodies of Scotland*.

Loch Lomond er ein stor skotsk innsjø som ligg mellom dei tradisjonelle fylka Dunbartonshire og Stirlingshire.

«The Bonnie Banks O' Loch Lomond» er ofte det siste musikkstykket som blir spelt på ein kveld med festing (diskotek, middag, konsert o.l) i Skottland, eit fenomen som ikkje finst i andre delar av Storbritannia.

Tolking
-------

Historikaren Murray G. H. Pittock har skrive at songen er ei jakobittisk tilpassing av ein erotisk song frå 1700-talet, der elskaren døyr for kongen sin, og berre kan ta den låge vegen knytt til døden tilbake til Skottland. Han er ein av fleire dikt og songar som stammar frå den jakobittiske politiske kulturen i Skottland.

Songen fangar noko av den romantiske ånda til den tapte saka til prins Karl Edvard Stuart (Charles Edward Stuart), kjend som «Bonnie Prince Charlie».

Norsk versjon
-------------

Egil Hagen har skrive ein norsk tekst med tittelen «Bakom fjellet». Songen blei gjeven ut av Anita Thallaug på singelen Nor-Disc NOR-63. Arrangementet var skrive av svenskane Claes Rosendahl og Anders Burman.

Merknadar
---------

1. ↑  is a Jacobite adaptation of an eighteenth-century erotic song, with the lover dying for his king, and taking only the 'low road' of death back to Scotland.

Kjelder
-------

1. 1 2  Murray G. H. Pittock, *Poetry and Jacobite Politics in Eighteenth-Century Britain and Ireland* (Cambridge University Press, 1994), pp. 136–137.
2. ↑  Plateboksen – Nor-Disc diskografi[*daud lenkje*]

* *Denne artikkelen bygger på «The Bonnie Banks O’ Loch Lomond» frå Wikipedia på bokmål, den 10. juli 2022.*
**Cebuano**, òg kjend som **sugboanon**, er eit austronesisk språk som vert talt på Filippinene av omtrent 20 millionar filippinarar. Cebuano er ei undergruppe av språkfamilien **bisaya** (**visayan**, binisayâ). Språket har namnet sitt frå den filippinske øya Cebu, med det spanske suffikset **-ano**, som markerer 'høyrer til'. Cebuano har fått som ISO 639-2 trebokstavskode ceb, men har ingen ISO 639-1 tobokstavskode. Cebuano er eit tonespråk. 

Utbreiinga av cebuanos på Filippinane. Mørkeblå er område der ein majoritet snakkar cebuano. Lyseblå område er der 25 %–50 % snakkar cebuano.
Cebuano vert talt av innbyggjarane i provinsane Cebu, Bohol, Negros Oriental, på dei vest- og sørvende delane av øya Leyte, og over store deler av Mindanao. Det vert òg talt på nokre få stadar eller småøyer nær Samar. Fram til 1975 var det fleire filippinarar som talte cebuano som førstespråk frå barnsbein enn dei som hadde tagalog som morsmål.

Nokre dialektar av cebuano gjev andre namn på språket. Folk på Bohol kallar ofte talemålet sitt for *bol-anon*, medan cebuanotalande på Leyte kan kalla dialekten sin *kana*.

Kjelder
-------

1. ↑  Ethnologue-tal frå 1995

* *Denne artikkelen bygger på «Cebuano» frå Wikipedia på bokmål, den 22. november 2015.*
|  |
| --- |
| ***The Brazilian***  Song av Genesisfrå albumet *Invisible Touch* |
|  |
| **Utgjeve** | 1986 |
| **Innspelt** | The Farm, Surrey |
| **Sjanger** | 
* Progressiv rock
* instrumental rock
* elektronica

 |
| **Lengd** | 4:49 |
| **Selskap** | Atlantic |
| Låtskrivar(ar) | 
* Tony Banks
* Phil Collins
* Mike Rutherford

 |
| **Produsent** | 
* Genesis
* Hugh Padgham

 |
|
|

**«The Brazilian»** er ein instrumental av det engelske rockebandet Genesis frå 1986 på albumet deira *Invisible Touch*. Songen har ein eksperimentell stil med mykje effektar.

Bandet skreiv to instrumentale stykke for albumet og den andre var «Do The Neurotic». «Do The Neurotic» vart B-sida til «Throwing It All Away» i USA og «In Too Deep» i Storbritannia og vart gjeven ut på Genesis Archive #2. 

Songen vart nytta i animasjonsfilmen *When the Wind Blows*, der Roger Waters hadde skrive musikk til sjølve filmen. Han vart òg nytta i ein episode av Magnum, P.I.. Songen vart mykje nytta av BBC i fjernsynsdekninga deira av VM i friidrett 1987.

Kjelder
-------

* *Denne artikkelen bygger på «The Brazilian» frå Wikipedia på engelsk, den 20. oktober 2012.*
	+ *Wikipedia på engelsk oppgav desse kjeldene:*

1. ↑  Chris Welch (1995). *The complete guide to the music of Genesis*. Omnibus Press. s. 92. ISBN 978-0-7119-5428-1.
**Stein Versto** (fødd 30. desember 1957) er ein norsk forfattar, lyrikar, forlagsredaktør og hardingfelespelemann frå Vinje. Han er tilsett i Litterær avdeling i Det Norske Samlaget. Fleire av tekstane hans har Odd Nordstoga tonesett.

Versto debuterte som forfattar med novellesamlinga *Ho blei borte i trappene*, som vart prisløna med Tarjei Vesaas' debutantpris i 1990.

Spelemannen
-----------

Som spelemann på hardingfele har Stein Versto særleg interessert seg for felespelet i Vest-Telemark. Han har lært mest av Eivind Mo frå Rauland. I 2011 kom han ut med ein solo-CD der han spilar slåttar av og etter brørne Olav Groven og Eivind Groven. Plata har fått namnet *Urjen* etter ein av dei slåttane som Olav Groven sette sin stempel på. Versto har slåtten i tradisjon etter Eivind Mo, som var mykje saman med Olav Groven i unge dagar og tok sterke inntrykk av han. Olav Groven døydde berre 33 år gamal.

På CD-en finn ein òg fleire av slåttane som Eivind Groven skapte, mellom anna storslåttane *Sumarmorgon*, *Brønnslåtten* og *Regndagen*. Versto har teke inntrykk av framføringar med komponisten sjølv på hardingfele, og han har sett på noteoppskrifter. Eïn av Eivind Grovens slåttekomposisjonar, «Kvelding», har Versto lært av Eivind Mo, som hadde han etter Olav Groven som igjen hadde han etter den yngre broren, Eivind. Eivind laga slåtten i 1924. Slåtten er blitt noko omforma på vegen frå fele til fele. Det er interessant å samanlikne opptak med opphavsmannen med framføringa av slåtten slik han er spela av Versto i 2011.

Med plata fylgjer eit hefte om slåttekjeldene, slåttane og om det sterke bandet som lyrikaren Versto opplever mellom musikk og natur.

Verkliste
---------

* *Ho blei borte i trappene* – Noveller (1990)
* *Innfalda tid, minne* – Dikt (1995)
* *Snø i partituret* – Dikt (2000)
* *Nidaros* – Roman (2013)

### Solo-CD med hardingfelespel

* 2011 *Urjen*, CD med hardingfeleslåttar av og etter Eivind Groven og broren Olav Groven

Prisar
------

* Tarjei Vesaas' debutantpris 1990, for *Ho blei borte i trappene*

Bakgrunnsstoff
--------------

* Digitaliserte bøker av Stein Versto hjå Nasjonalbiblioteket
* Utgjevingar av Stein Versto i BIBSYS Ask[*daud lenkje*]

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI
* BNF
* BNF (data)
* SUDOC
* MusicBrainz (artist)

 |
**Steinar Bråten** (fødd 17. september 1962) frå Drangedal er ein tidlegare skihoppar. Han vann Holmenkollrennet i 1983, og deltok under Vinter-OL 1984. Han var medlem av Rennebu Idrettslag fram til 1985, sidan av Sportsklubben Freidig.

Karriere
--------

Bråten debuterte i verdscupen under opningsrennet til den tysk-austerrikske hoppveka 1982/83 med ein femteplass. I det neste verdscuprennet, nyttårsrennet i Garmisch-Partenkirchen, kom han på andreplass. Totalt i hoppveka kom han på femteplass. I mars månad vann han sin fyrste og einaste verdscupsiger då han vann hopprennet i Holmenkollen. Under skiflygings-VM 1983 i Harachov fall han stygt. Samanlagd vart han nr 6 i verdscupen 1982/83.

I 1984-sesongen klarte han ikkje å hevde seg internasjonalt. Han fekk plass i OL-troppen til Sarajevo, etter å ha vunne bronsen under NM i normalbakken. Han deltok i OL i normalbakken, der han kom på 18. plass. Bråten fekk sidan få sjansar i internasjonale renn og gjorde seg lite gjeldande. Ein einsleg tredjeplass i eit renn i Japan i 1987 var det einaste der han utmerkte seg.

Bråten la opp som skihoppar i 1988, og har sidan tidvis vore knytt til det norske hoppmiljøet som trenar og forskar.

### Besteplasseringar i internasjonale meisterskap og renn

* 1983: Siger i Holmenkollen. Nr 2 i Garmisch-Partenkirchen og nr 3 i Lake Placid
* 1983/84: Nr 8 i Thunder Bay. # Nr 18 i normalbakken under OL i Sarajevo
* 1985: Nr 8 i Cortina d'Ampezzo
* 1987: Nr 3 i Sapporo
* 1988: Nr 14 i Holmenkollen

### Medaljar og besteplasseringar i noregsmeisterskap

* Ski-NM 1983: Nr 6 i normalbakken i Mo i Rana
* Ski-NM 1984: Bronsemedalje i normalbakken på Kongsberg
* Ski-NM 1985: Nr 4 i normalbakken i Bardu
* Ski-NM 1987: Nr 4 i normalbakken i Sprova
* Ski-NM 1988: Nr 6 i normalbakken i Skien

Kjelder
-------

* *Sportsboken*, aktuelle årgangar

Bakgrunnsstoff
--------------

* Steinar Bråten i fis-ski.com
* Steinar Bråten i olympedia.org
**Steinar Foslie** (fødd 27. februar 1887 i Tromsø, død november 1951) var ein norsk geolog, frå 1916 og fram til han døydde var han statsgeolog. Mikael Foslie var far hans. 

Foslie vart bergkandidat frå Universitetet i Oslo i 1909. Åra 1912-13 studerte han gruvedrift i Sverige, Tyskland, Austerrike og Ungarn. I 1917 var han på ei granskingsferd i Sibir. Seinare studerte han malmgeologi i Spania og Canada, og vart ein meisterleg malmgeolog. Mellom hans viktigaste verk er *Syd-Norges gruber og malmforekomster* frå 1925, *Norges svovelforekomster* (1926), *Melkedalens grube i Ofoten* (1946), samt *Håfjellsmulden og dens sedimentære jern- og manganmalmer* frå 1949.

Han kartla store område geologisk, særleg i Nord-Noreg og i Grongfeltet. I 1941 gav han ut kartlegginga over Tysfjord, året etter over Hellemobotn og Linnajavre.

Kjelder
-------

* *Norsk Allkunnebok*. IV, bandet. 1953
* 

* «Steinar\_Foslie» i *Store norske leksikon*, snl.no.

|  |  |
| --- | --- |
| Autoritetsdata | 
* Store norske leksikon
* VIAF
* GND

 |
Kart over Furness og noverande administrative område.
**Furness** (uttalt ˈfɜːrnəs) er ei halvøy og ein region i Cumbria i nordvestlege England. Saman med Cartmel-halvøya danna ho North Lonsdale, ein historisk eksklave av grevskapet Lancashire.

Furness Fells i Furness-regionen.
Furnesshalvøya er også kjend som Low Furness, og huser landsbyar, jordbruksland og lågtliggande heier. Ytst på halvøya ligg industribyen Barrow, eller Barrow-in-Furness.

Vest for halvøya ligg estuaret til River Duddon og i aust ligg River Leven og Morecambe Bay. Den større regionen Furness omfatta halvøya og eit område kjend som *High Furness*, ein høvesvis fjellendt og grisgrendt del av England. Dette området strekkjer seg inn i landet til Lake District, og omfattar Furness Fells. Innlandsgrensa til regionen blir danna av elvene Leven, Brathay og Duddon og innsjøen Windermere. Like sør for halvøya ligg den atten kilometer lange Walney Island og fleire andre mindre øyer.

Kjelder
-------

1. ↑  «Furness area». Furness Family History Society.

* *Denne artikkelen bygger på «Furness» frå Wikipedia på engelsk, den 15. januar 2019.*


|  |  |
| --- | --- |
| Autoritetsdata | 
* Store norske leksikon
* VIAF

 |
| Fushë-Arrëz |
| --- |
| 

|  |
| --- |
|  |
| **Byvåpenet til Fushë-Arrëz** |

 |
| Styresmakter |
| Land  Region | Albania  Shkodër |
| Geografi |
| Flatevidd - By |  541 km² |
| Innbyggjarar  - By (2011) | 7 405 |
| Koordinatar | 42°4′0″N 20°2′0″E﻿Koordinatar: 42°4′0″N 20°2′0″E﻿ |
| Tidssone | CET (UTC+1) |
| Plassering |
| Fushë-Arrëz kommune innafor regionen ShkodërFushë-Arrëz kommune innafor regionen Shkodër |

**Fushë-Arrëz** er ein by og ein kommune i regionen Shkodër i Albania. Kommunen ligg nord i landet og grenser i sør mot regionen Lezhë, i aust og nord mot Kukës.

Kommunen vart oppretta gjennom ei admininistrasjonsreform i 2014, ved at den tidlegare bykommunen Fushë-Arrëz vart slått saman med landkommunane Fierzë, Blerim, Qafë-Mali og Iballë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Fushë-Arrëz.

Ved folketeljinga i 2011 hadde den dåverande bykommunen 2 513 innbyggjarar, medan dei fem kommunane som i dag utgjer storkommunen Fushë-Arrëz, til saman hadde 7 405 innbyggjarar.

Tidlegare administrativ inndeling
---------------------------------

Fram til år 2000 var dei tidlegare by- og landkommunane ein del av distriktet Pukë. Den dåverande bykommunen omfatta sjølve byen Fushë-Arrëz og busetnadene:

* Fushë-Arrëz
* Miçaj
* Lumëardhe

Referansar
----------

1. 1 2  Folketeljing 2011
2. 1 2  Kommunereforma i 2014
3. ↑  Regionreforma i 2000